recursal/SuperWikiNEXT-32B huggingface dataset:
**Elias Bouhéreau** (*Élie Bouhéreau*; natus 1643; mortuus die 19 Martii 1719) fuit alumnus Academiae Salmuriensis et postea medicus in urbe Rupella. E Francia religionis causa profugus, ab anno 1689 in Europa vagavit et a 1701 fuit archiepiscopi Narcissi Marsh bibliothecarius. A 1689 usque ad mortem ephemeridem privatam conscripsit.

Anno 1707, Bibliotheca Marsiana publica Eblanae condita, Bouhéreau ibi bibliothecarius meruit usque ad mortem. Huic bibliothecae libros suos de religionibus Franciae et de medicina dono dedit. Ibi insuper posuit documenta ecclesiae reformatae Francicae quae ipse a Rupella removerat; haec documenta in consistorio reformato Rupellensi anno 1862 reposita sunt.

Nexus externi
-------------

* Historia bibliothecae[*nexus deficit*]

Bibliographia
-------------

* Grace Lawless Lee, *The Huguenot Settlements in Ireland*. Westmonasterii, 2001
* Muriel McCarthy, *Marsh's Library: All Graduates and Gentlemen*. 2a ed. Eblanae: Four Courts Press, 2003
* Ruth Whelan, "Marsh's Library and the French Calvinist tradition: the manuscript diary of Élie Bouhéreau (1643-1719)" in Muriel McCarthy, Ann Simmons, edd. *The Making of Marsh's Library* (Dublin, 2004) pp. 219-34
* Newport B. White, *An Account of Archbishop Marsh's Library, Dublin*. Eblanae, 1926
Spathum, saxum silicatum vulgare (saxa iuxta Portum Calensem)
**Saxa silicata** sunt mineralium grex maximus; circa 800 saxa silicata nota sunt, et lithosphaerae 90% in silicatis consistunt. In lapidibus fissilibus et gneissis saepe gignuntur.

Compositio et genera
--------------------

Sensu chemico silicata sunt oxidi silicii (SiO4) sales et esteres. Cetera silicatorum elementa aluminium, ferrum, magnesium, manganum, calcium, natrium, kalium sunt; rarius lithium, borium, beryllium, zirconium, titanium, fluorum etc. inveniuntur.

Mineralia silicata tetrahedris oxygenicis ([SiO4]3), diversis modis coniunctis, constructa sunt, et secundum modum coniunctionis dividuntur.

Silicata anularia, quorum tetrahedra oxygenica anulos formant, sunt, e.g. olivinum, zirconum, titanitum, cyanitum, staurolithum, vesuvianum, orthitum, rhodonitum etc.; gemmae smaragdus, granatum, topazium, beryllus, aquamarina silicata anularia sunt.

Silicatorum catenariorum tetrahedra catenas formant; tales pyroxena sunt. Silicata zonalia zonis sui generis constructa sunt; tales sunt, e.g. iadeitum et actinolithum; silicata foliacea foliis, e.g. micae et caolinites et asbestus chrysotilus et murmanitum. Sunt et alia silicatorum genera.

gemma Romana saeculi II ex aquamarina silicato facta

Notae
-----

1. ↑  E.g. Friderici Hausmann(de) *Commentatio de usu experientiarum metallurgicarum...*. Gottingae 1838, p. 13, 24; Friderici Pagels *De basaltae in argillam transmutatione*, Berolini 1858, p. 26 etc.; vel **silicates** (e.g. Iacobi Klostermann *De analysi silicatum*, Vindobonae 1844).

Nexus externi
-------------

* *Britannica* **(Anglice)**
* *Encyclopaedia Russica magna* **(Russice)**
* *Treccani* **(Italiane)**
Wikidata Butjadingen
Res apud Vicidata repertae:Butjadingen: insigneButjadingen: insigne
*Civitas*: Germania  
*Locus*: 53°33′0″N 8°20′0″E  
*Numerus incolarum*: 6 067  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus Alluvionis Visurgensis  

**Geographia**

*Superficies*: 129.55 chiliometrum quadratum  

**Tabula aut despectus**

Butjadingen: situsButjadingen: situs
**Butjadingen** est commune Saxoniae Inferioris et pars Circuli Alluvionis Visurgensis. Ad Butjadingen commune vici Burhave, Eckwarden, Eckwarderhörne, Fedderwardersiel, Isens, Langwarden, Roddens, Niens, Ruhwarden, Seeverns, Sillens, Iffens, Stollhamm, Süllwarden, Tossens atque Waddens pertinent.

Historia
--------

Anno 1063 Henricus IV imperator paludem ad ripam laevam Visurgis archiepiscopo Bremae tradidit, qui hic colonos Nederlandicos collocavit. Qui "Stedingi" nominati postea libertatem suam defendentes a Gerhardo II archiepiscopo anno 1234 ut haeretici victi sunt. Ab anno 1514 Butjadingen regio a comitibus, ab anno 1815 a Ducibus Magnis Oldenburgensibus recta est. Anno 1918 Oldenburgum res publica facta est. Anno 1933 vici Eckwarden, Tossens, Langwarden, Burhave, Waddens und Stollhamm vici ad commune Burhave coniuncti et eodem tempore etiam partes Circuli Alluvionis Visurgensis facti sunt. Anno 1936 novum nomen "Butjadingen" accepit. Ab anno 1946 ad Saxoniam Inferiorem pertinet. Anno 1948 Butjadingen commune iterum in partes Langwarden, Burhave und Stollhamm divisum est, sed anno 1974 iterum ad Butjadingen coniunctum est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Butjadingen** spectant. |

* www.gemeinde-butjadingen.de
Palatium Fontis Bleaudi.
**Foedus Fontis Bleaudi** fuit pactio secreta anno 1762 facta, per quam Francia Ludovicianam Hispaniae concessit. Foedus Proelium Collis Signorum secutum est, ultimum Belli Franco-Indiani proelium in America Septentrionali, mense Septembri 1762 factum, atque imperium Britannicum in Canada confirmavit. Bello Septem Annorum praecipue in Europa tum saeviente, Ludovicus XV, rex Francicus, Canada iam de facto amissa, Carolo III, regi Hispaniae, proposuit "fines Ludovicianos appellatos, cum Nova Aurelia et insula ubi urbs sita est,"[1] Hispaniae tradi. Quam condicionem Carolus die 13 Novembris 1762 accepit.

Haec pactio totam Ludovicianam Francicam amplectebatur, quae in omni valle Fluminis Mississippiensis a Montibus Appalachianis ad Montes Saxosos consistebat. Foedus secretum manebat, etiam per colloquia de Foedere Lutetiensi anni 1763 faciendo, quod bellum cum Britannia composuit. Cessio ad ultimum anno 1764 publice nuntiata est.

Notae
-----

1. ↑  Anglice "the country known as Louisiana, as well as New Orleans and the island in which the city is situated."—Charles Herbermann, "Louisiana," *The Catholic Encyclopedia: An International Work of Reference on the Constitution, Doctrine, Discipline, and History of the Catholic Church* (Encyclopedia Press, 1913), 380.
---

**Animalia** — Chordata

Classis : Reptilia   
Subclassis : Diapsida   
Infraclassis : Archosauria   
Superordo : Dinosauriformes   
Genus : ***Silesaurus***   
Dzik, 2003  
   
Subdivisiones: Species***Silesaurus opolensis*** Dzik, 2003 (species typica)

**Silesaurus** est genus Dinosauriforme, quod Periodo Triassica superiore abhinc 230 miliones annorum (epocha Carnica) in Polonia habitabat. Reliquiae Silesauri in Silesiae situ Keuper Opolensi inventae sunt. Constat nomen huius generis originem ex Silesia trahere.

Cladogramma
-----------

```
─o Dinosauromorpha Benton, 1984
 ├── Lagerpetonidae † Arcucci, 1986
 └─o Dinosauriformes
   ├── *Marasuchus lilloensis* † (Romer, 1972)
   └─┬─o Silesauridae † Langer et alii, 2010
     │ ├?─ *Technosaurus smalli* † Chatterjee, 1984
     │ └─┬── *Pseudolagosuchus major* † Arcucci, 1987
     │   └─┬── *Lewisuchus admixtus* † Romer, 1972
     │     └─┬── *Asilisaurus kongwe* † Nesbitt et alii, 2010
     │       └─┬── *Eucoelophysis baldwini* † Sullivan & Lucas, 1999
     │         └─┬── *Sacisaurus agudoensis* † Ferigolo & Langer, 2006
     │           └── ***Silesaurus opolensis*** † Dzick, 2003
     └── Dinosauria Owen, 1842
```
Hortus anno 2006 visus
Hortus iuxta domum pictus
**Hortus Botanicus Chelseyanus**, a principio *Apothecaries' Garden* Anglice appellatus, postea *Chelsea Physic Garden*, est hortus botanicus iuxta oppidum Chelsea in suburbiis occidentalibus Londinii anno 1673 inceptus est iussu Collegii Apothecariorum Londiniensium (*Worshipful Society of Apothecaries*), annoque 1722, pecuniis a Iohanne Sloane donatis, in novos agros extensus. Ab anno 1682, suadente imprimis Hermanno Boerhaave horti botanici Lugduno-Batavi eo tempore praefecto, mutuationes seminum per orbem terrarum conducebantur. Ita plantae perutiles in varias regiones introductae sunt, p. ex. Gossypium barbadense in coloniam Georgiam, Zingiber officinale in Australiam.

Praefecti
---------

* Ellis
* Philippus Miller, horticultor principalis 1722-1770
* Gulielmus Forsyth, horticultor principalis 1770-1779

Notae
-----

1. ↑  "Horto Botanico Chelseyano" (cas. abl.): Miller (1730) titulus
2. ↑  "Accepi Chelseae in Anglia 1738": Fons

Bibliographia
-------------

* Philip Miller, *Catalogus plantarum officinalium quae in Horto Botanico Chelseyano aluntur*. 1730
* Field, Semple, *Memoirs of the Botanic Garden, Chelsea*. 1878
* Sue Minter, *The Apothecaries' Garden*. 2000

Nexus externi
-------------

* Situs officialis
* Pagina apud *Visit Britain*
Wikidata Regio Tulensis
Res apud Vicidata repertae:Regio Tulensis: insigneRegio Tulensis: insigneRegio Tulensis: vexillumRegio Tulensis: vexillum
regio  
*Civitas*: Russia  
*Locus*: 53°55′0″N 37°35′0″E  

**Fines**

*Procuratio superior*: Russia  
*Territoria finitima*: Regio Moscuensis, Regio Resaniensis, Regio Aquitilietana, Regio Orelensis, Regio Calugensis
**Forma**

*Area*: 25 700 chiliometrum quadratum  
*Caput*: Tula  
*Subdivisiones*: Arsenyevsky District, Belyovsky District, Bogoroditsky District, Venyovsky District, Volovsky District, Dubensky District, Zaoksky District, Kamensky District, Tula Oblast, Kimovsky District, Kireyevsky District, Kurkinsky District, Odoyevsky District, Plavsky District, Suvorovsky District, Tyoplo-Ogaryovsky District, Uzlovsky District, Chernsky District, Shchyokinsky District, Yasnogorsky District, Municipal Formation of the City of Tula, Aleksinsky District
**Gestio**

*Praefectus*: Alexey Dyumin  

**Vita**

*Incolae*: 1 449 115  
*Zona horaria*: Tempus Mosquanum, Europe/Moscow  

**Sigla**

*Siglum autoraedarum*: 71
**Tabula aut despectus**

Regio Tulensis: situsRegio Tulensis: situs
**Regio Tulensis** (Russice Тульская область, tr. *Tul’skaja oblast’*) est subiectum Foederationis Russicae, in eius Districtum (Circulum) Foederalem Centralem inclusum, cum regionibus Russicis Moscuensi (in septentrione et septentrio-oriente), Resaniensi (in oriente), Lipetzkensi (in meridie-oriente et meridie), Orelensi (in meridie et meridie-occidente) et Calugensi (in occidente et septentrio-occidente) conterminum.

Regio Tulensis anno 1937 creata est. In medio planitiei Europaeae Orientalis sita, aream 25 679 km2 et circa 1 506 milia incolarum (anno 2016) habet. Metropolis regionis est Tula. Odoiovia et *Sovetsk* et *Lipki* aliaeque urbes regionis sunt. Occa cum Uppa accola per regionem fluit; Tanais in regione oritur.

Nota
----

1. ↑  Cf. in binominibus *Cythere tulensis, Thelolepis tulensis, Greiserolepis tulensis* etc.; de gubernio Tulensi: Philippi Henrici Dilthey collectio geographica.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **regionem Tulensem** spectant. |

|  |  |
| --- | --- |
|  | **Situs geographici et historici:** *Locus*: 53°55′0″N 37°35′0″E • *OpenStreetMap* • *GeoNames* • Store norske Lexikon • Большая российская энциклопедия |

* Situs interretialis administrationis regionis Tulensis **(Russice)**
Wikidata Regio Vologdensis
Res apud Vicidata repertae:Regio Vologdensis: insigneRegio Vologdensis: insigneRegio Vologdensis: vexillumRegio Vologdensis: vexillum
regio  
*Civitas*: Russia  
*Locus*: 60°5′0″N 40°27′0″E  
*Nomen officiale*: Вологодская область  
Situs interretialis
**Fines**

*Procuratio superior*: Russia  
*Territoria finitima*: Regio Archangelopolitana, Regio Kirovensis, Regio Costromensis, Regio Iaroslaviensis, Regio Tueriensis, Regio Novogardiensis, Regio Leninopolitana, Carelia
**Forma**

*Area*: 145 700 chiliometrum quadratum  
*Caput*: Vologda  
*Subdivisiones*: Babayevsky District, Babushkinsky District, Belozersky District, Vashkinsky District, Velikoustyugsky District, Verkhovazhsky District, Vozhegodsky District, Vologodsky District, Vytegorsky District, Gryazovetsky District, Kaduysky District, Kirillovsky District, Kichmengsko-Gorodetsky District, Mezhdurechensky District, Nikolsky District, Nyuksensky District, Sokolsky District, Syamzhensky District, Tarnogsky District, Totemsky District, Ust-Kubinsky District, Ustyuzhensky District, Kharovsky District, Chagodoshchensky District, Cherepovetsky District, Sheksninsky District, Vologda Urban Okrug, Cherepovets Urban Okrug
**Gestio**

*Praefectus*: Oleg Kuvshinnikov  

**Vita**

*Incolae*: 1 160 445  
*Zona horaria*: Tempus Mosquanum, Europe/Moscow  

**Sigla**

*Siglum autoraedarum*: 35
**Tabula aut despectus**

Regio Vologdensis: situsRegio Vologdensis: situs
**Regio Vologdensis** (Russice Вологодская область, tr. *Vologodskaja oblast'* ) est subiectum Foederationis Russicae, anno 1937 creatum, et ab anno 2000 in Districtum (Circulum) Foederalem Septentrio-Occidentalem Russicum inclusum.

Cum regionibus Archangelopolitana in septentrione, Kirovensi in oriente, Costromensi et Iaroslaviensi in meridie, Tueriensi et Novogardiensi in meridie-occidente, Leninopolitana in occidente atque re publica Carelia in septentrio-occidente contermina, regio Volodgensis in septentrio-oriente planitiei Europaeae Orientalis sita est. Aream 144 527 km2 et circa 1 191 milia incolarum (anno 2015) habet. Metropolis regionis est Vologda, urbes aliae Totma, Bielozera, Calvaria, Cyrillopolis, Nicolaopolis ad Iugum, Ustiuga Magna, Ustusna, Wytegra. Monasteria Spasokamenense, Belozerense et Therapontis famosa in regione sita sunt.

Duina Borealis cum Suchona, Wytegra, Mologa, Unža, Scheksna flumina regionis sunt. Lacus Kubenensis et lacus Albus sunt lacus regionis maximi; ad Onegam lacum et ad receptaculum aquae Piscarianum terrae regionis adiacent.

Nota
----

1. ↑  'Russia, *Regio Vologdensis*, distr. Totjma, vicus Brjuchaczicha, in pineto uliginosa.'

Nexus externi
-------------


|  |  |
| --- | --- |
|  | **Vicimedia Communia** plura habent quae ad **regionem Vologdensem** spectant. |

|  |  |
| --- | --- |
|  | **Situs geographici et historici:** *Locus*: 60°5′0″N 40°27′0″E • *OpenStreetMap* • *GeoNames* • Store norske Lexikon • Большая российская энциклопедия • Encyclopædia Britannica |

* Situs interretialis administrationis regionis Vologdensis **(Russice)**
**Gaius Carrinas**, natus mortuusque primo saeculo a.C.n. erat vir Romanus senatorii ordinis qui consulatum suffectum per duos ultimos menses anni 43 a.C.n. gessit. Bellis civilibus iam ab initio Octavianum secutus est.

De gente
--------

Gaius Carrinas erat filius unius e ducibus Marianae factionis qui et ipse Gaius Carrinas nominatus praeturam anno 82 a.C.n. gerebat, quo anno ad portam Collinam victus captus et iussu Syllae occisus est. Haec gens fortasse ex Etruria oriunda ante primum saeculum a.C.n. non memorata est.

De cursu honorum
----------------

Ut qui filius viri a Sylla proscripti erat magistratus petere ei diu non licuit. Tandem Caesare dictatore praetor factus est atque post praeturam in Hispaniam adversus Sextum Pompeium missus est. Cum non multum effecisset provinciam Asinio Pollioni tradidit atque Romam rediit ubi mense novembri et decembri anni 43 a.C.n. consulatum cum Publio Ventidio collega gessit. Anno 41 a.C.n. Octaviani legatus in Hispaniam iterum missus est ubi cum rege Boccho II bellum gessit. Anno 36 a.c.n. bello Siculo adversus Sextum Pompeium interfuit dum tribus legionibus imperat. Circa 31 a.C.n. proconsul Galliarum factus proximis annis et Morinos et Suevos qui Rhenum transierant devicit. De quibus pridie Idus Iulias anni 28 a.C.n. Romae triumphavit.

Notae
-----

1. ↑  Plutarchus, *Pompeius* 7.
2. ↑  Appianus, *Bell. civ.* I,87-93.
3. ↑  Cassius Dio LI,21.6
4. ↑  Appianus IV,351.
5. ↑  Ab Octaviano designatus ? Certe collega Ventidius Bassus Marco Antonio favebat.
6. ↑  Appianus V,103.
7. ↑  Appianus V,469.
8. ↑  Cassius Dio LI,21.6. Fasti triumphales.

|  |  |  |
| --- | --- | --- |
| Antecessores: **Octavianus Caesar et Quintus Pedius**  |  **Consul** 43 a.C.n.cumPublio Ventidio Basso | Successores: **Marcus Aemilius Lepidus II, Lucius Munatius Plancus**  |
Trilinguis inscriptio (Persice, Elamitice, Accadice) Behistuni in Irania saxo incisa. Darius Baghabuxsa inter socios suos nominat.
**Megabazus** (Graeceː Μεγαβάζος; Persice Baghabuxša), filius Datuvahya, fuit unus e septem nobilibus Persis qui anno 522 a.C.n. una cum Dario magum Gaumata everterunt qui sub nomine supposito Bardya, hoc est fratris Cambysis, regnum usurpaverat. Ita effecit ut Darius rex fieret qui postea (circa 513 a.C.n. ?) ei exercitum tradidit quo Megabazus Thraciam subegit et usque ad fines Macedonum pervenit cuius rex sese regi Persarum dedit.

Quid de eo narraverit Herodotus
-------------------------------

In sermone a rerum gestarum scriptore Graeco Herodoto tradito, quod quidem nihil historici habere videtur et Graeciam redolet, cum coniurati postquam Bardya/Gaumata occidissent, de optima reipublicae forma consulerent, Megabazus oligarchiam praetulisse dicitur cum Darius monarchiam et Otanes democratiam mallent. Certe rex Darius eum in magno honore habebat ː nam cum quidam eum rogasset cuius rei quam maximum numerum habere cuperet respondisse dicitur quam plurimos Megabazos potius quam Graeciam sub iugo.

Darium in expeditionem adversus Scythas comitatus est. Postquam in Asiam rex rediit magnum exercitum Megabazo tradidit quo ille Perinthum cepit, Hellesponticam regionem et Thraciam pacavit, Paeones ad flumen Strymonem incolentes subegit quos deportari in Asiam iusserat Darius, regem Macedonum Amyntan ad foedus iniquum redegit. Deinde Otanes ei successit Sisamnae filius.

Quattuor filios Megabazi nominabat Herodotus ː Zopyrus qui cum Darius Babylonem obsideret sese ipse mutilavit ut Babylonios dolo deciperet, Oebares, Bubares, Pherendates. Fortasse quintus ei fuit ab Herodoto omissus quoniam in tabella quadam Persepolitana de Megabate satrape Arachosiae agitur, filio Megabazi.

Notae
-----

1. ↑  Klaus Bringmann, "Die Verfassungsdebatte bei Herodot 3.80-82 und Dareios Aufstieg zur Königsherrschaft", *Hermes* 1976(104)ː 266-279
2. ↑  *Thalia* 153 sqq.
3. ↑  *Erato* 33
4. ↑  *Polymnia* 22
5. ↑  *Polyhymnia* 67.

Fontes
------

* Inscriptio Behistunia IV.68 Textus Anglice versus apud Livium.org
* Herodotus, *Thalia* 70-82. *Melpomene* 142-144 *Terpsichore* 1-27.
* Trogus Pompeius a Iustino abbreviatus, libro septimo cap.3.

Plura legere si cupis
---------------------

* Josef Wiesehöfer, *Der Aufstand Gaumātas und die Anfänge Dareios' I.* Bonn, Habelt Verlag, 1978, ISBN 3-7749-1477-X Recensio critica

Nexus externi
-------------

* Megabazus apud Livium.org
Wikidata Regio Samarensis
Res apud Vicidata repertae:Regio Samarensis: insigneRegio Samarensis: insigneRegio Samarensis: vexillumRegio Samarensis: vexillum
regio  
*Civitas*: Russia, Unio Sovietica  
*Locus*: 53°27′0″N 50°27′0″E  
*Nomen officiale*: Самарская область  
Situs interretialis
**Fines**

*Procuratio superior*: Russia, Russica Sovietica Foederativa Socialistica Res Publica  
*Territoria finitima*: regio Simbiriensis, Tatarstania, Regio Oropolitana, Regio Saratoviensis
**Forma**

*Area*: 53 600 chiliometrum quadratum  
*Caput*: Samara  
*Subdivisiones*: Alexeyevsky District, Samara Oblast, Bezenchuksky District, Bogatovsky District, Bolsheglushitsky District, Bolshechernigovsky District, Borsky District, Samara Oblast, Volzhsky District, Samara Oblast, Yelkhovsky District, Isaklinsky District, Kamyshlinsky District, Kinelsky District, Kinel-Cherkassky District, Klyavlinsky District, Koshkinsky District, Krasnoarmeysky District, Krasnoyarsky District, Samara Oblast, Neftegorsky District, Pestravsky District, Pokhvistnevsky District, Privolzhsky District, Samara Oblast, Sergiyevsky District, Stavropolsky District, Syzransky District, Khvorostyansky District, Chelno-Vershinsky District, Shentalinsky District, Shigonsky District, Zhigulyovsk Urban Okrug, Kinel Urban Area, Novokuybyshevsk Urban Okrug, Oktyabrsk Urban Okrug, Otradny Urban Okrug, Pokhvistnevo Urban Okrug, Samara Urban Okrug, Syzran Urban Okrug, Tolyatti Urban Okrug, Chapayevsk Urban Okrug
**Gestio**

*Praefectus*: Dmitry Azarov  

**Vita**

*Incolae*: 3 154 164  
*Zona horaria*: Tempus Samarense, Europe/Samara  

**Commemoratio**

*Paean*: Q4138480  

**Sigla**

*Siglum autoraedarum*: 63, 163
**Tabula aut despectus**

Regio Samarensis: situsRegio Samarensis: situs
**Regio Samarensis** (Russice Самарская область, tr. *Samarskaja oblast'* ) est subiectum Foederationis Russicae, anno 1928 creatum, ab anno 1990 nomine suo hodierno appellatur, et ab anno 2000 in Districtum (Circulum) Foederalem Subvolgensem Russicum inclusum. 

In parte meridie-occidentali Russiae Europaeae iuxta fluxum medium Rha fluvii sita, regio Samarensis cum regionibus Saratoviensi et Ulianovskensi in occidente, re publica Tatarstania in septentrione, regione Orenburgensi in meridie-oriente atque cum Kazachstania in meridie contermina est. Aream 53 565 km2 et circa 3 206 milia incolarum (anno 2016) habet. Metropolis regionis est Samara. Aliae urbes regionis magnae sunt Syzranum et Stauropolis ad Rha. Volga, quae versuram Samarensem maximam circa montes Zhigulos his locis facit, flumen regionis maximum est; Samara et Zagra et Su accolae eius sunt.

Nota
----

1. ↑  'Russia, *regio Samarensis*, reservatio Zhigulevsky, Bakhilova Polyana, in silva frondosa'

Nexus externi
-------------


|  |  |
| --- | --- |
|  | **Vicimedia Communia** plura habent quae ad **regionem Samarensem** spectant. |

|  |  |
| --- | --- |
|  | **Situs geographici et historici:** *Locus*: 53°27′0″N 50°27′0″E • *OpenStreetMap* • *GeoNames* • Store norske Lexikon • 3791472 Большая российская энциклопедия |

* Situs interretialis administrationis regionis Samarensis
**Gaius Cassius C.f. Longinus** (natus saeculo 3 a.C.n. mortuus post annum 154 a.C.n.) vir publicus Romanus fuit.

Gens
----

Filius vel nepos eius Gaius Cassius Longinus anno 124 a.C.n. consulatum gessit.

Cursus honorum
--------------

Cassius Longinus anno 178 a.C.n. tribunus militum erat. Anno 174 praetor urbanus electus est et anno 173 *Xvir agris dandis assignandis*. Anno 171 una cum Publius Licinius C.f. Crassus consul electus est. Huic etiam bellum contra Persem regem Macedonum traditum est, quod etiam Cassius suscipere vuluerat. Sed Italiam provinciam accipit. Contra consilia senatus privato consilio per Illyricum in Graeciam pervenire conatus est, quod autem patres interdixerunt. Annis 170 - 168 autem tribunus militum in Macedonia fuit. Anno 154 una cum Marco Valerio Messalla censor erat. Tum pro theatro perpetuo eystruendo sententiam tulit, sed Publius Cornelius Scipio Nasica Corculum id impediebat.

Bibliographia
-------------

* Fridericus Münzer: *Cassius 55).* In: *Paulys Realencyclopädie der classischen Altertumswissenschaft* (RE). Band III,2, Stuttgart 1899, Sp. 1726.
* Carolus-Ludovicus Elvers, "[I 6] C. Longinus, C." in *Der Neue Pauly* vol. 2 (Stutgardiae: Metzler, 1997. ISBN 3-476-01472-X) col. 1008.

Notae
-----

1. ↑  Titus Livius, *Ab urbe condita* XLI 5,8
2. ↑  Titus Livius, op.cit. XLII 4,4
3. ↑  Titus Livius, op.cit. XLII 32,1-5
4. ↑  Velleius Paterculus I 15,3; Valerius Maximus II 4,2

|  |  |  |
| --- | --- | --- |
| Antecessores: **Gaius Popillius P.f. Laenas et Publius Aelius P.f. Ligus**  |  **Consul** 171 a.C.n.cumPublius Licinius C.f. Crassus | Successores: **Aulus Hostilius L.f. Mancinus et Aulus Atilius C.f. Serranus**  |
Wikidata Regio Vinniciensis
Res apud Vicidata repertae:Regio Vinniciensis: insigneRegio Vinniciensis: insigneRegio Vinniciensis: vexillumRegio Vinniciensis: vexillum
regio Ucrainae  
*Civitas*: Ucraina  
*Locus*: 48°55′48″N 28°41′24″E  
*Nomen officiale*: Вінницька область  
Situs interretialis
**Fines**

*Procuratio superior*: Ucraina  
*Territoria finitima*: Regio Chmielniciensis, Regio Zitomiriensis, Regio Kirovogradensis, Regio Odessana, Ocnița District, Dondușeni District, Soroca District, Camenca District, Regio Czernovicensis, Regio Kioviensis, Regio Czernihoviensis
**Forma**

*Area*: 26 513 chiliometrum quadratum  
*Caput*: Vinnicia  
*Subdivisiones*: Teplyk Raion, Pohrebyshche Raion, Bar Raion, Vinnytsia Raion, Bershad Raion, Haisyn Raion, Zhmerynka Raion, Illintsi Raion, Kalynivka Raion, Koziatyn Raion, Kryzhopil Raion, Lypovets Raion, Lityn Raion, Mohyliv-Podilskyi Raion, Murovani Kurylivtsi Raion, Nemyriv Raion, Orativ Raion, Pishchanka Raion, Tyvriv Raion, Tomashpil Raion, Trostianets Raion, Vinnytsia Oblast, Tulchyn Raion, Khmilnyk Raion, Chernivtsi Raion, Chechelnyk Raion, Sharhorod Raion, Yampil Raion
**Gestio**

*Praefectus*: Serhiy Borzov  

**Vita**

*Incolae*: 1 509 515  
*Zona horaria*: UTC+2, UTC+3  

**Sigla**

*Siglum autoraedarum*: AB
**Tabula aut despectus**

Regio Vinniciensis: situsRegio Vinniciensis: situs
**Regio Vinniciensis** (Ucrainice *Вінницька область*) est regio administrativa Ucrainae, anno 1932 constituta. 

In parte meridio-occidentali Ucrainae sita, regio Vinniciensis cum regionibus Ucrainae Czernovicensi et Chmielniciensi ad occidentem, cum regione Zitomiriensi ad septentrionem, cum regionibus Circassiensi, Kirovogradensi et Kioviensi et cum regione Odessana et Moldavia ad meridiem contermina est. Aream 26 492 chm2 et circa 1 545 milia incolarum (anno 2019) habet. Metropolis regionis est Vinnicia. Aliae urbes sunt Barium, Braclavia ad Hypanim, Chmielnicum, Iampolis, Nemirovia, Mohilovia Podoliensis etc.

Nota
----

1. ↑  De adiectivo cf.: *Districtus Vinniciensis*.
2. ↑  J. G. Th. Graesse, *Orbis Latinus*, Brunopoli 1972, vol. I, p. 220 (Ucrainice *Бар*).
3. ↑  Ibidem, vol. I, p. 319 (Ucrainice *Брацлав*).
4. ↑  Ibidem, vol. II, p. 270 (Ucrainice *Ямпіль*).

Nexus externi
-------------

|  |  |
| --- | --- |
|  | **Situs geographici et historici:** *Locus*: 48°55′48″N 28°41′24″E • *OpenStreetMap* • *GeoNames* • Thesaurus Getty |


|  |  |
| --- | --- |
|  | **Vicimedia Communia** plura habent quae ad **regionem Vinniciensem** spectant. |

  

Subdivisiones Ucrainae

|  |  |
| --- | --- |
|  |  |
| 

|  |  |
| --- | --- |
| Regiones |  Charcoviensis ·  Chersonensis ·  Chmielniciensis ·  Circassiensis ·  Czernihoviensis ·  Czernovicensis ·  Dnepropetrovskensis ·  Donetskensis ·  Eractensis ·  Ivano-Frankivskensis ·  Kioviensis ·  Kirovogradensis ·  Leopolitana ·  Luganskensis ·  Nicolaopolitana ·  Odessana ·  Poltavensis ·  Sumensis ·  Tarnopolitana · Transcarpathica ·  Vinniciensis ·  Volhyniensis·  Zaporizhiensis·  Zitomiriensis |
| Urbes status specialis | Kiovia · Sebastopolis |
| Res publica autonoma | Crimaea |

 |
|  |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |



Brontops robustus

---

**Animalia** — Chordata

Classis : Mammalia   
Ordo : Perissodactyla   
Familia : Brontotheriidae   
Genus : † ***Megacerops***
Leidy, 1870   
Leidy, 1872  
Species : *M. coloradensis* Leidy, 1870.

M. kuwagatarhinus Mader et Alexander, 1995.   
*Megacerops*   
Leidy, 1870  
Palaeontologia

70–65.5 m.a.: Eocaenum superius 
praeЄ







Є
O
S
D
C
P
T
I
K
Pg
N

↓

Synonyma
Brontotherium,
Brontops,
Menodus,
Titanotherium,
Ateleodon,

Oreinotherium,

***Megacerops*** vel ***Titanotherium*** est exstinctum mammalium genus familiae Brontotheriidarum aevi Eocaeni, cuius fossilia in America septentrionali inveniuntur. Cui species sunt *M. coloradensis* et *M. kuwagatarhinus*. Quod animal, magnum corpus habens, rhinocerotis similis fuit ac solum plantas edebat.

Bibliographia
-------------

* Clark et J. R. Beerbower. 1967. Geology, paleoecology, and paleoclimatology of the Chadron Formation. Fieldiana.

Notae
-----

1. ↑  Clark et J. R. Beerbower. 1967.
**Gaius Caecina Largus** (quando natus sit mortuusve, ignotum est) senator Romanus primo saeculo post Christum natum fuit. Pater eius eiusdem nominis cum aliis theatrum Volaterrarum aedificavit. Frater Gaius Silius Aulus Caecina Largus anno 13 consul ordinarius erat. Ipse, qui iam ab anno 38 *frater Arvalis* erat, toto anno 42 cum Claudio imperatore consulatum ordinarium gessit. Anno 48 imperatorem in Messalina tollenda valde adiuvit: Eum ab Ostia in urbem secutus est, ut Messalinam comprehenderent. Ante annum 57 mortuus est.   

De eius horto Plinius Maior scripsit: "*Haec fuere lotoe patula ramorum opacitate lascivae, Caecina Largo e proceribus crebro iuventa nostra eas in domo sua ostentante...*".

Notae
-----

1. ↑  Tacitus, *Annales*, XI 33-34
2. ↑  Der Neue Pauly, Stuttgardiae 1999, T. 2, c. 898
3. ↑  Naturalis Historia XVII 5

|  |  |  |
| --- | --- | --- |
| Antecessores: **Gaius Caesar Augustus IV et Gnaeus Sentius Saturninus**  |  **Consul** 42cumTiberio Claudio Caesare Augusto II | Successores: **Tiberius Claudius Caesar Augustus III et Lucius Vitellius II**  |
*Zeugophora subspinosa*

---

**Animalia** — Arthropoda

Classis : Insecta   
Ordo : Coleoptera   
Subordo : Polyphaga   
Infraordo : Cucujiformia   
Superfamilia : Chrysomeloidea   
Familia : **Megalopodidae**   
Latreille, 1802  
   
Subdivisiones: SubfamiliaeMegalopodinae  

Palophaginae  

Zeugophorinae

**Megalopodidae** sunt parva Chrysomeloideorum familia, olim subfamilia inter Chrysomelidas digesta. Familia ad triginta genera per orbem terrarum comprehendit, praecipue inter Megalopodinas digesta, subfamiliam nominatam, cuius species plerumque in zona tropica inveniuntur; aliae subfamiliae sunt Palophaginae et Zeugophorinae (olim subfamilia intra Chrysomelidas saepe digesta). Familia a Petro Andrea Latreille anno 1802 constituta est.

Bibliographia
-------------

* Kuschel, G. et B. M. May. 1990 "Palophaginae, a new subfamily for leaf-beetles, feeding as adult and larva on araucarian pollen in Australia (Coleoptera: Megalopodidae)." *Invertebrate Taxonomy* 3: 697–719.
* Latreille, P. A. 1802. *Histoire naturelle, générale et particulière des Crustacés et des Insectes.* Vol. 3. Lutetiae: F. Dufart. Internet Archive. BHL.
* Löbl, I. et A.Smetana, eds. 2010. *Catalogue of Palearctic Coleoptera.* Vol. 6: Chrysomeloidea, p. 334. Stenstrup Daniae: Apollo Books. ISBN 978-87-88757-84-2. PDF.

Nexus externi
-------------

|  |  |
| --- | --- |
|  | Vide **" Megalopodidae"** apud **Vicispecies**. |

|  |  |
| --- | --- |
|  | **Situs scientifici:**  • ITIS • Biodiversity • Encyclopedia of Life • Fossilworks |

* "Atlas of the family Megalopodidae of Russia."
* "Megalopodidae." Australian Faunal Directory.
**Gaius Caristanius Fronto** (nescimus, quando natus mortuusve sit) senator Romanus primo saeculo post Christum natum fuit.

Patria et Familia
-----------------

Patria gentis Caristaniorum Caesarea ad Pisidiam, familia equestri origine erat, Uxorem Sergiam Paullam, filiam Lucii Sergii Paulli, duxit, ex quo filios duos habuit, Gaium Caristanium Frontonem et Gaium Caristanium Paulinum. Propinquus alius Gaius Caristanius Paulinus fuit, qui anno 100/101 proconsul Achaeam provinciam administravit.

Cursus honorum
--------------

Caristanius homo novus in senatum adlectus inter tribunicios adlectus est. Anno 74/75 vel 75/76 legatus proconsulis provinciae Bithyniae et Ponti fuit et annis 76 ad usque 79 legatus Legioni IX Hispanae praefuit. Annis 81/82 vel 83/84 legatus Augusti pro praetore Lyciam et Pamphyliam administravit. Anno 90 consul suffectus creatus est.

Notae
-----

1. ↑  Der Neue Pauly, Stuttgardiae 1999, T. 2, c. 987
2. ↑  Dietmar Kienast, Der römische Staat II, Stuttgardiae 1997, p. 475
**Gaius Aurelius L.f. Cotta** (natus saeculo 4 aut 3 a.C.n. mortuus post annum 231 a.C.n.) fuit vir publicus Romanus.

Familia
-------

Aurelius Cotta e gente plebeia natus primus suorum consulatum adeptus est.

Cursus honorum
--------------

Aurelius inter Primum Bellum Punicum anno 252 a.C.n. primo cum Publio Servilio Q.f. Gemino consulatum gessit. Consules in Sicilia insula contra Poenos pugnabant et Cotta Himerenses Thermas oppidum cepit. Tum Liparas in Aeoliis insulis obsedebat, tribunum militum in insula cum militibus reliquit et tum Messanam navigabat. In insulam revertebat, quod tribunus interea multis militibus amissis frustra Liparas expugnare conatus erat. Quem tribunum verberari iussit et ipse oppidum cepit. Anno 248 iterum consul fuit, iterum cum Servilio, iterum in Sicilia consules contra Poenos bellum ducebant, sed nihil memorabilis perficere potuit, cum frustra Lilybaeum et Drepanum obsedebat. Anno 241 censor et anno 231 magister equitum dictatoris Gaii Duilii fuit.

Bibliographia
-------------

* Der Neue Pauly T. 2, c. 320

Notae
-----

1. ↑  Polybius I 39, 13; Diodorus Siculus XXIII 20; Zonaras VIII 14; Valerius Maximus II 7, 4; Frontinus, Strategemata 4, 1, 31.
2. ↑  Zonaras VIII 8

|  |  |  |
| --- | --- | --- |
| Antecessores: **Gnaeus Servilius Cn.f. Caepio et Gaius Sempronius Ti.f. Blaesus**  |  **Consul** 252 a.C.n.cumPublio Servilio Q.f. Gemino | Successores: **Lucius Caecilius L.f. Metellus et Gaius Furius Pacilus**  |



|  |  |  |
| --- | --- | --- |
| Antecessores: **Publius Claudius Pulcher et Lucius Iunius C.f. Pullus**  |  **Consul** 248 a.C.n.cumPublio Servilio Q.f. Gemino II | Successores: **Lucius Caecilius L.f. Metellus II et Numerius Fabius M.f. Buteo**  |
**Axioma electionis consequentis** (saepe **DC** significatur pro anglice "dependent choice") in theoria mathematica copiarum, anno 1942 a Paulo Bernays propositum, hoc dicere vult: 

Sit {\displaystyle X} copia non vacua, {\displaystyle R} talis relatio binaria, ut cuique {\displaystyle x\in X} sit {\displaystyle y\in X} ut {\displaystyle xRy}. Tum est sequentia {\displaystyle (x\_{n})\_{n\in \omega }} ut cuique {\displaystyle n} habeamus {\displaystyle x\_{n}Rx\_{n+1}}.
DC, sicut AC (axioma electionis), non ab axiomatibus aliis in ZF pendet: id est, exemplar est ZF (si congruentia sunt) in quo DC non satisfaciatur. Sed minus est valens: est quidem exemplar in quo DC satisfaciatur nec AC. 

Ad doctrinam mathematicam analysin realem tractandam DC modo sat est (nam sine ulla electione conceptiones analysis realis definiri nequeunt), proporro ei doctrinae quia consequentias inusitatas axiomatis electionis (sicut paradoxum Banach-Tarski) vitat magis convenit. Ut exemplo est, probatum est a Solovay anno 1970, quod est exemplar ZF+DC, in quo omnes copias realium metiri possumus, dum congruentia sint axiomata ZFC+"est cardinalis inaccessus". Paradoxum Banach-Tarski cum copiis immensabilibus utatur, non in hoc exemplare valet.
*Vide etiam paginam discretivam:* Calpurnius Piso

**Gaius Calpurnius Piso** (natus die ignoto - mortem sibi conscivit die 19 Aprilis 65) fuit vir publicus, rhetor litterarum amans Romanus. De origine eius non multum novimus, uxor eius Cornelia Orestilla fuit, quam anno fere 38 in matrimonium duxit et Caligula imperator die nuptiarum abduxit. Erat *frater Arvalis* ab anno 38. Anno 39 una cum Orestilla relegatus est. A Claudio revocatus primis annis huius imperatoris consul suffectus erat. Forsitan legatus Augusti pro praetore Dalmatiae fuit. Anno 62 primum coniurationis accusatus est. Filius eius Gaius Calpurnius Galerianus fuit.
Anno 65 vanam conspirationem contra imperatorem Neronem duxit. Mortem sua manu petivit.

Ad Calpurnium Pisonem scriptor ignotus circa annum 40 *Laudem Pisonis*, panegyricum 261 hexametrorum, scripsit.

Nexus interni
-------------

* Coniuratio Pisonis

Nexus externus
--------------

* *Laus Pisonis*

Notae
-----

1. ↑  Cassius Dio 59,8,7
2. ↑  Tacitus, Annales 14,65
3. ↑  Der Neue Pauly, Stuttgardiae 1999, T. 2, c. 946
Wikidata Moriacium
Res apud Vicidata repertae:Moriacium: insigneMoriacium: insigne
*Civitas*: Italia  
*Locus*: 45°45′0″N 7°2′0″E  
*Numerus incolarum*: 2 123  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Augustana  

**Geographia**

*Superficies*: 43.63 chiliometrum quadratum  
*Territoria finitima*: Curia Maior, Tuillia Salassorum, Sala, Prata ad Sanctum Desiderium  

**Tabula aut despectus**

Moriacium: situsMoriacium: situs
Moriacium
**Moriacium** (-ii, *n.*) (deinde *Morgentia*, *Morgentium* ac *Morga*) (hodie vulgo *Morgex*) est oppidum Italiae et municipium, circiter 2 100 incolarum, in Libera Regione Valle Augustana situm. Incolae *Moriacenses* seu *Morgentini* appellantur.

Insigne
-------

* Municipium Italiae*Municipium Italiae*

Fractiones
----------

Arpy, Biolley, Dailley, Fosseret, La Ruine, Lavancher, Marais, Montet, Pautex, Ruillard, Tirivel, Villair.

Municipia finitima
------------------

* Curia Maior (seu *Curtis Maior*, olim fortasse Auri Fondinae) (hodie vulgo *Courmayeur*),
* Sala (Vallis Augustana) (hodie vulgo *La Salle*),
* Tuillia Salassorum (seu Thuilia) (hodie vulgo *La Thuile*),
* Prata ad Sanctum Desiderium (olim fortasse Araebrigium) (hodie vulgo *Pré-Saint-Didier*).

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Moriacium** spectant. |

Pinacotheca
-----------

* Collocatio finium Municipii Moriacii in Libera Regione Vallis Augustanae.Collocatio finium Municipii Moriacii in Libera Regione Vallis Augustanae.

Notae
-----

1. ↑  it.wikipedia.org/wiki/Morgex
2. ↑  it.wikipedia.org/wiki/Morgex
3. ↑  it.wikipedia.org/wiki/Morgex
4. ↑  *DIZIONARIO GEOGRAFICO* - Di GOFFREDO CASALIS, Vol XI, Torino 1843
Commemoratio pro Georgio Floyd
**Georgius Floyd** (nomen plenum: *Georgius Perry Floyd minor*, vulgo *George Perry Floyd, Jr.*) homo Afroamericanus sine arma ex Hustonia fuit. Die 25 Maii anno 2020 necatus est a violentia vigili Dreck Chauvin qui suum collum ad mortem oppressus est in Minneapoli Minnesotae. Dum mortem Goergius Floyd "Respire non possum" (Anglice: "I can't breathe" ) dixit.

Res est memorara a multa vedio-telecommunicationibus, tamen dum pandemia COVID-19 erat, quattuor vigiles demissi sunt causa violentiae ad Georgium Floyd et Tabularium Inquisitionum Foederale investigere rem declaravit. Dies 29 Maii 2020, post manifestationes civiles contra violentia rassismum et violentiam vigili, Derek Chauvin crimen de homicidio accusatur.

Locus ubi Gerogius Floyd necatus est.
Populi manifestationis cum tabla sententiae "I'can't breathe"
Die 28 Maii 2020, Tim Walz, gubernator Minnesotae dixit, "Mors Gerogii Floyd iustitiam et mutationem systematis socialis dare opus est, non plus mortem et desructionem." et "Responsibilitatem totam mihi debeo."

Donaldus Trump, Praeses Civitatum Foederatarum Americae mortem suum condolet et "Triste et tragoedus" scripisit die 28 Maii 2020. At post mafifestationes cum violentia et incendio, die 1 Iunii 2020, "Si gubernator rem opprimere non potest, fortem militaris mitto" dixit.

Notae
-----

1. ↑  'I Can't Breathe!': Video of Fatal Arrest Shows Minneapolis Officer Kneeling On George Floyd's Neck For Several Minutes
2. ↑  Former MPD Officer Derek Chauvin In Custody, Charged With Murder In George Floyd's Death
3. ↑  Georges Floyd death homicide, official post-mortem declares (BBC)

Nexus interni
-------------

* Interfectio Michaelis Brown
* Scelus odio commissum
* Motus iurum civilium
Wikidata Ṣalāḥ al-Dīn Mazwār
Res apud Vicidata repertae:Ṣalāḥ al-Dīn Mazwār: imagoṢalāḥ al-Dīn Mazwār: imago
*Nativitas*: 11 Decembris 1953; Meknes  
*Patria*: Marocum  

**Officium**

*Officium*: Member of the House of Representatives of Morocco, Praeses, Praeses, Minister of Foreign Affairs, Finance Minister of Morocco  
*Munus*: oeconomus, politicus  

**Consociatio**

*Factio*: National Rally of Independents  
*Religio*: Islamus
**Ṣalāḥ al-Dīn Mazwār** seu litteris Arabicis صلاح الدين مزوار (die 11 Decembris 1953 natus in urbe Meknes), olim canistri lusor, est negotiator et politicus Marocanus.

E familia religioni observantissima ortus, Tingi in urbe educatus, Ṣalāḥ al-Dīn Mazwār est alumnus universitatis Gratianopolitanae necnon Instituti Superioris Commercii et Administrationis urbis Anfae Institutique Europaei Administrationis Negotii ad fontem Bleaudi.

Societatibus commercialibus Marocanae, Tunesianae, Hispanicae director meruit. Minister ab industria a die 8 Iunii 2004 ad 15 Octobris 2007 fuit, primo ministro Driss Jettou, deinde usque ad diem 3 Ianuarii 2012 minister a vectigalibus, primo ministro Abbas El Fassi, atque mox a die 10 Octobris 2013 minister a rebus externis, primo ministro ʿAbd al-Ilāh Binkīrān.

Bibliographia
-------------

Antonius Blinken secretarius vicarius Civitatum Foederatarum (media imagine) et Ṣalāḥ al-Dīn Mazwār Rabati anno 2013 pronuntiant
* Tahar Abou el Farah, "Qui est réellement Salaheddine Mezouar ?" in *La Vie éco* (9 Maii 2012)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ṣalāḥ al-Dīn Mazwār** spectant. |

Ministri rerum externarum Marocenses

|  |  |
| --- | --- |
|  |  |
| Ahmed Balafrej 1956 • Abdallah Ibrahim 1958 • Driss M'Hammedi 1960 • Ahmed Balafrej 1961 • Ahmed Réda Guédira 1963 • Ahmed Taibi Benhima 1964 • Mohamed Cherkaoui 1966 • Ahmed Laraki 1967 • Abdelhadi Boutaleb 1969 • Youssef Ben Abbes 1970 • Abdellatif Filali 1971 • Ahmed Taibi Benhima 1972 • Ahmed Laraki 1974 • M'hamed Boucetta 1977 • Abdelouahed Belkeziz 1983 • Abdellatif Filali 1985 • Mohamed Benaissa 1999 • Taieb Fassi Fihri 2007 • Saʿd al-Dīn al-ʿUṯmānī 2012 • Ṣalāḥ al-Dīn Mazwār 2013 • Nasser Bourita 2017
*Opus geopoliticum • Ministri a rebus externis civitatum Africanarum hodiernarum**Capsae cognatae:* Primi ministri Maroci |
|  |
Wikidata Gotescalcus
Res apud Vicidata repertae:
*Nativitas*: 805; Moguntiacum  
*Obitus*: 30 Octobris 869; Altum villare  
*Patria*: Duchy of Saxony  

**Officium**

*Munus*: theologus, scriptor, monachus, theologus catholicus, sacerdos, linguista, poëta  

**Consociatio**

*Religio*: Ecclesia Catholica Romana
**Gotescalcus** sive **Godescalcus** (Theodisce: *Gottschalk* = *Latine "Famulus Dei"*), natus circa 800, mortuus 30 Octobris 868 fuit theologus aevi Carolini. Filius erat comitis Saxonum Bernonis nomine qui eum iam puerum oblatum Monasterio Benedictino Fuldensi praestitit. Cum adolesceret, Gotescalcus sensit se ad statum religiosum minime vocatum, et poposcit ut a monasterio discedere sineretur. Abbas tamen, Rabanus Maurus, morem sui aevi secutus, asseruit cuilibet puero, qui a parentibus suis oblatus praestetur, vitam religiosam obligari, itaque Gotescalcus invitus monachus factus est. Fuldam tamen fugit antequam ordines maiores acciperet, sed Rabanus ad Imperatorem epistulam scripsit qua consilium suum defendit. Iccirco Gotescalcus monachus vitam degere compulsus est sed ei datum est ad alium monasterium, scilicet Orbacense, transferri. Ut sibi vitam monasticam sibi tolerabiliorem faceret, Gotescalcus operum studio Sancti Augustini Hipponensis se dedicavit, quae ei magnopere delectabant.

Nexus interni
-------------

* Ecloga Theoduli

Nexus externi
-------------

|  |  |
| --- | --- |
|  | **Lexica biographica:**  Treccani • Encyclopædia Britannica • Deutsche Biographie |

* Godescalci *pagina domestica*
* Godescalci carmina in Monumenta Germaniae historica
* Godescalcus in *Vicifonte*
Wikidata Sabaudia (Italia)
Res apud Vicidata repertae:
*Civitas*: Italia  
*Locus*: 41°17′59″N 13°1′29″E  
*Numerus incolarum*: 20 536  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Latinensis  

**Geographia**

*Superficies*: 145.37 chiliometrum quadratum  
*Territoria finitima*: Latina, Pontinia, Circeii, Tarracina  

**Coniunctiones urbium**

*Urbes gemellae*: Saint-Médard-en-Jalles, El Vendrell  

**Tabula aut despectus**

Sabaudia (Italia): situsSabaudia (Italia): situs
Sabaudia (Italia)
**Sabaudia** (Italiane: *Sabaudia*) oppidum Italiae est et municipium, circiter 19 700 incolarum, in Latio regione, in Provincia Latinensi et in media Italia situm. Incolae Sabaudiae *Sabaudienses* appellantur.

Insigne
-------

* Municipium Italiae*Municipium Italiae*

Fractiones
----------

Baia d'Argento, Bella Farnia, Borgo San Donato, Borgo Vodice, Cerasella, Mezzomonte, Molella, Sacramento, Sant'Andrea, Sant'Isidoro

Municipia finitima
------------------

* *Latina*,
* Pontinia,
* Circeii,
* Tarracina.

Nexus interni
-------------

* Latium,
* Provincia Latinensis,
* Latina.

Nexus externi
-------------

* Situs publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Sabaudiam** spectant. |

Pinacotheca
-----------

* Collocatio finium Municipii Sabaudiae in Provincia Latinensi.Collocatio finium Municipii Sabaudiae in Provincia Latinensi.

Notae
-----
**Sabellus** (qui floruit fortasse prima parte saeculi primi) fuit scriptor Romanus. Eodem fere tempore florebat ac Martialis inque opera eius commemoratus est ut auctor cuiusdam libelli de arte amatoria qui tunc plebis favorem tulisse videtur. Secundum eum Sabellus ibi varias novas positiones corporis ad coitum faciendum describere ausus est quas ne Elephantis quidem explicare suscepit. Inter novas figuras Veneris etiam Symplegmata, quarum constellationum non minus quam quinque amatores participes fuisse traditur, numerantur necnon *catenae*, in quibus etiam plures corruerunt:

Facundos mihi de libidinosis
Legisti nimium, Sabelle, versus,
Quales nec Didymi sciunt puellae
Nec molles Elephantidos libelli.
Sunt illic Veneris novae figurae,
Quales perditus audeat fututor,
Praestent et taceant quid exoleti,
Quo symplegmate quinque copulentur,
Qua plures teneantur a catena,
Exstinctam liceat quid ad lucernam.
Tanti non erat, esse te disertum.
Martialis, *Epigrammata* 12.43

Bibliographia
-------------

* "Sabellus" in William Smith, ed. *Dictionary of Greek and Roman Biography and Mythology* (Londinii: Taylor & Walton, 1844-1849 ~)
**Ioannes Michael Maitzen** (natus die 28 Martii 1943 Graecii) Austriacus astronomus et praeses Foederationis Esperanticae Austriacae est.

Vita
----

Absolutorio? in gymnasio humanistico anno 1961 recepto astronomiae, mathematicae, physicae in universitate Graecensi studuit. Anno 1967 doctoratu laureatus est. Tempore studiorum iam assistebat in instituto astronomicorum universitario. Postea in Bauco annis ab 1969 ad 1976 laborabat. Annis autem ab 1976 ad 1985 assistens scientificus in instituto astronomicorum universitario Vindobonae fuit. Anno 1986 instituti dicti Austriaci consultorem principem proclamaverunt; in Europa apud observatorium merdianum Europaeum astronomos Austriacos repraesentat inde ab anno 1986. 

Veniam docendi universitariam mense Martio 1980 erat nactus. Mense martio 1989 professor universitarius extraordinarius nominatus est a Curtio Waldheim, reipublicae praeside.

Scientifica et linguistica
--------------------------

Maitzen excogitavit rationem luminum colandorum quae stellas magneticas chemice separatas invenire iuvit. Itaque apud istas stellas in undarum longitudine 520 nanometrorum detectae sunt lacunae typicae. 

Maitzen professor est apud Scientiarum Academiam Internationalem (AIS) Civitatis Sancti Marini ubi saepe in sessionibus studiosis symbolas afferebat. Academia ista ab Universali Societate Esperantica instituta erat. Annos plures in eius praesidio fuit, denique anno 2012 eam ducere coepit. 

Annis ab 1968 ad 1969 Associationi iuventutis Esperanticae internationali praefuit. In congressibus esperantistarum universalibus parandis pluries participavit. Res Esperanticas Vindobonae optime disponebat et disponet; anno 1987, quando lingua Esperantica iubilaeum centum annorum celebravit, symposium scientificum moderatus est. Anno 2001 seminarium in Anno linguarum Europaeo initiavit. In editione altera glossarii PIV (Plena Ilustrita Vortaro) auxilium dabat pretiosum. Inde ab anno 2012 in officio Nationum Unitarum Vindobonensi argumenta Universalis Societatis Esperanticae (UEA) proponit explicatque. Anno 2013 UEA ei diploma de optimis rebus pro Esperantico gestis dedit.  Saepius cum Celso Wandel orationes scientificas in conventibus Esperanticis habuit.

Notae
-----

1. ↑  Nuntius de praemio attributo in periodico Libero Folio

Nexus externi
-------------

* Opera de et a domno Maitzen in catalogo Vindobonensi de linguis constructis
* Biographiuncula